b"\n_START_ARTICLE_\nFuefuki\n_START_SECTION_\nGeografia\n_START_PARAGRAPH_\nFuefuki est\xc3\xa0 situada al centre de la prefectura de Yamanashi. Una mica m\xc3\xa9s del 50% de l'\xc3\xa0rea de la ciutat \xc3\xa9s forestal. El riu Fuefuki creua la ciutat de nord a sud.\n_START_SECTION_\nHist\xc3\xb2ria\n_START_PARAGRAPH_\nDurant el per\xc3\xadode Edo, l'\xc3\xa0rea del l'actual Fuefuki formava part d'un tenry\xc5\x8d directament controlat pel shogunat Tokugawa, amb un daikansho a la vida d'Isawa. Durant la restauraci\xc3\xb3 Meiji de l'1 d'abril de 1889, es van formar els districtes rurals del Higashiyatsushiro i Higashiyamanashi._NEWLINE_L'actual ciutat de Fuefuki fou establerta el 21 d'octubre de 2004 mitjan\xc3\xa7ant la fusi\xc3\xb3 dels pobles d'Ichinomiya, Isawa, Misaka i Yatsushiro, la de Sakaigawa (tots aquests municipis del districte de Higashiyatsushiro), i el poble de Kasugai (del districte de Higashiyamanashi). El nom fa refer\xc3\xa8ncia al riu Fuefuki que creua la ciutat. L'ajuntament est\xc3\xa0 situat on hi havia l'antic ajuntament del poble d'Isawa; i la resta d'ajuntaments dels pobles i viles de la fusi\xc3\xb3 han estat convertits en oficines sat\xc3\xa8l\xc2\xb7lit._NEWLINE_L'1 d'agost de 2006, Fuefuki va absorbir la vila d'Ashigawa (tamb\xc3\xa9 del districte de Higashiyatsushiro), i el districte de Higashiyatsushiro es va dissoldre com a conseq\xc3\xbc\xc3\xa8ncia.\n_START_SECTION_\nEconomia\n_START_PARAGRAPH_\nL'economia de Fuefuki est\xc3\xa0 dominada per l'agricultura (horticultura), turisme estacional i producci\xc3\xb3 de vi.\n_START_SECTION_\nEducaci\xc3\xb3\n_START_PARAGRAPH_\nFuefuki t\xc3\xa9 14 escoles de prim\xc3\xa0ria, cinc instituts de secund\xc3\xa0ria baixa i un institut de batxillerat."